Іван Каладзееў сваё жыццёвае пакліканне бачыў у зборы дакументаў, якія датычылі напалеонаўскім войнам, і найперш расійска-французскім адносінам пачатку ХІХ ст. Апроч таго, капітал і прадпрымальніцтва памешчыка дазволілі яму паставіць па абодвум берагам Бярэзіны ў месцы французскай пераправы 1812 г. помнікі; а яго назбіраныя за 25 гадоў музейныя і кніжныя зборы (ён сабраў каля 15 тыс. тамоў на 11 еўрапейскіх мовах) сталі падставаў для паломніцтва ў Барысаў гісторыкаў з розных краін. Асабліва каштоўным у калекцыі Каладзеева быў рукапісны аддзел, які складаўся не толькі з архіўных копій, але і арыгіналаў, карт, планаў, гравюр і карцін. Сярод іншага ў памешчыка можна было знайсці падборкі растопчынскіх афіш, друкаваныя выданні, якія выходзілі на тэрыторыі Беларусі падчас французскай акупацыі, гравюры ўдзельнікаў вайны 1812 г., нават асабістая паходная карта Напалеона! Спецыялісты адзначалі, што барысаўская калекцыя была адной з самых багатых тэматычных калекцый у Еўропе, не саступала зборам прынца Раланда Банапарта ў Брусэлі.